**Elegie de odinioară**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ci unde-s nopțile de altădată

cu iubite răstignite-n puf

cu tristețea Doamne ca o fată

și nu babă plină de năduf

Ce iubite răstignite-n puf

cu picioarele urcate-n lună

rătăcit-a mâna spre apus

chicotind tăcerea o nebună

Cu picioarele urcate-n lună

cu tristețea Doamne ca o fată

ce-mi cânta mereu în strună

ci unde-s nopțile de altădată

Cu iubite răstignite-n puf

să le suflu-n lampă dus

Costel Zăgan, CEZEISME II